212 



de er to til tre Gange tredelte, og Afsnittene er brede, men skæve. 

 Ofte dækker Skvalderkaal hele Partier af Jorden, da den paa 

 Grund af underjordiske Udløbere hører til de selskabeligt voksende 

 Planter, og er derved i Haver et ubehageligt Ukrudt. Den glatte, 

 blomstrende Stængel, som bliver indtil 1 m høj, er fuldtudviklet 

 i Højsommeren og bærer ret store Skærme; men ofte træffer man 

 store Partier, hvor ingen Blomsterstængler findes, kun Udløbernes 

 grundstillede store Løvblade. 



Skvalderkaal er almindelig i Danmark og findes i Norge i 

 den sydlige Del, men træffes oftest kun nær beboede Steder. 



Tav. 262. Fig. 1. Stænglens øverste Del. Fig. 2. Et lille Grundblad. 

 Fig. 3. Frugt, sét fra Siden (Vi). Fig. 4. Frugt i Tværsnit r/i). 



263. Skov-Kørvel, Anthriscus silvestris (L.) Hoffm. 

 N. Hundekjæks. 



Hos alle de hidtil omtalte Skærmplanter er Delfrugternes mod 

 hinanden vendende Inderside flad (de kaldes derfor fladkærnede), 

 men hos Skov-Kørvel og de følgende (Nr. 263 — 66) findes der en 

 dyb Fure paa Indersiden (furekærnede; sé Fig. 5). Forøvrigt er 

 Delfrugterne hos Skov-Kørvel lange og smalle og mangler fuld- 

 stændig Ribber og Furer paa Ydersiden (Figg. 4 og 5). 



Den stadselige, fleraarige Skov-Kørvel er vel den alminde- 

 ligste Skærmplante i Danmark og maaske i Norge. Den kan blive 

 indtil 1,5 m høj og er meget rigtblomstrende, hvorfor den, da den 

 tillige gærne vokser selskabeligt, kan spille en betydelig Rolle i 

 Skovenges, Skovkanters og Gærders Fysiognomi. Stænglen er furet 

 og blødhaaret forneden; Bladene er store, flere Gange snitdelte og 

 lidt haarede. 



løvrigt er den meget mangeformet og bestaar egentlig af en 

 hel Række Smaaarter, som er vanskelige at udrede. 



Vil man se, hvilke Insekter, der besøger Skærmplanternes 

 aabne og oftest hvide Blomster, skal man i Maj — Juni paa sol- 

 varme Dage iagttage det Liv, som udfoldes, hvor Skov-Kørvelen 

 staar i Mængde, og man vil blive forbavset over den Rigdom paa 

 Fluer, der flyver fra Blomst til Blomst, fra Skærm til Skærm. 

 Sjældnere ser man den hvide Kaal-Sommerfugl eller Nældens Tak- 

 vinge aflægge et Besøg; ogsaa Biller, f. Eks. de vævre smaa 

 Blomsterbukke, den prægtige Kardinalbille eller de store Guld- 

 basser kravler undertiden rundt i Skærmene. 



Til Kørvel-Slægten hører Have-Kørvel (A. cerefolium [L.] 



